CELEX: 62018TN0306
Language: fi
Date: 2018-05-16 00:00:00
Title: Asia T-306/18: Kanne 16.5.2018 – Unkari v. komissio

201807130722004362018/C 268/483062018TC26820180730FI01FIINFO_JUDICIAL20180516394021Asia T-306/18: Kanne 16.5.2018 – Unkari v. komissio
 ---documentbreak--- C2682018FI3910120180516FI0048391402Kanne 16.5.2018 – Unkari v. komissio
   (Asia T-306/18)2018/C 268/48Oikeudenkäyntikieli: unkari
      Asianosaiset
   
   
      Kantaja: Unkari (asiamiehet: M. Z. Fehér, G. Koós ja G. Tornyai)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
            —
         
         
            kumoaa ehdotetusta kansalaisaloitteesta ”We are a welcoming Europe, let us help!”14.2.2018 annetun komission päätöksen (EU) 2018/262 (
                  1
               )
         
      
            —
         
         
            velvoittaa komission korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
            1)
         
         
            Kansalaisaloitteesta 16.2.2011 annetun Euroopan parlamentin ja neuvoston asetuksen (EU) N:o 211/2011 (
                  2
               ) 4 artiklan 2 kohdan b, c ja d alakohdan ja 3 kohdan rikkomiseen perustuva ensimmäinen kanneperuste.
            Kanteen kohteena olevalla päätöksellä rekisteröidyn eurooppalaisen kansalaisaloitteen ensimmäinen ja toinen osa ylittävät ilmeisesti komission toimivallan tehdä ehdotuksia perussopimusten soveltamiseksi annettavista unionin säädöksistä. Tämän vuoksi kyseisen aloitteen rekisteröinnillä rikotaan asetuksen 211/2011 4 artiklan 2 kohdan b alakohtaa ja 3 kohtaa. Aloitteen ensimmäinen osa on lisäksi katsottava aloiteoikeuden väärinkäyttämiseksi ja näin asetuksen 211/2011 4 artiklan 2 kohdan c alakohdan vastaiseksi, kun taas sen toisen osan osalta on katsottava, että se voi johtaa SEU 2 artiklassa vahvistettujen unionin perustana olevien arvojen vastaiseen tulokseen, minkä vuoksi se on myös asetuksen 211/2011 4 artiklan 2 kohdan d kohdan vastainen.
         
      
            2)
         
         
            SEUT 296 artiklan ja Euroopan unionin perusoikeuskirjan 41 artiklan rikkomiseen perustuva toinen kanneperuste.
            Kanteen kohteena oleva päätös ei täytä perusteluvelvollisuuden asettamia vaatimuksia, minkä vuoksi sillä on laiminlyöty SEUT 296 artiklassa vahvistettua perusteluvelvollisuutta ja perusoikeuskirjan 41 artiklassa vahvistettua oikeutta hyvään hallintoon. Päätöksessä ei ole millään tavoin tuotu esiin perusteita, joiden vuoksi komissio on katsonut, että aloitteen kolmannen osan toteuttamiseen on olemassa asianmukainen oikeusperuste ja tarvittava unionin lainsäädäntövalta eli että asetuksen N:o 211/2011 4 artiklan 2 kohdan b alakohdassa vahvistettu rekisteröinnin edellytys täyttyy.
         
      (
         1
      )	EUVL 2018, L 49, 22.2.2018, s. 64.
   (
         2
      )	EUVL 2011, L 65, s. 1.